Ma már napon belül is jóváíródnak az átutalások, így nem kell több mint egy napot várni, hogy beérkezzen a pénz. Egy nap 10 olyan ciklus van a banki munkanapokon, amikor jóváíródnak az utalások. A ciklusok 7:30 és 15:30 között oszlanak el, illetve van egy utolsó záróciklus 17:00-kor, amíg lehet küldeni megbízásokat. Ez azt jelenti, hogy az átutalások nagyjából minden órában megérkezhetnek, de maximum 2 óra alatt a ciklusokon belül. 2019-ben indul az azonnali átutalás rendszere, amely segítségével még ennyit sem kell várni, a pénz azonnal megérkezik a számlánkra.